จงสรุปบทความ KBTG เปิดกลยุทธ์ Transform องค์กรในปี 2021 กับเป้าหมายพา KBank สู่ธนาคารระดับภูมิภาค
สถานการณ์การเปลี่ยนแปลงการทำงานที่เกิดจากเทคโนโลยี ว่ามีความเปลี่ยนแปลงนับตั้งแต่เกิดการแพร่ระบาดของโรคโควิด-19 การ Disrupt ไม่ได้เกิดขึ้นแบบโดมิโน จากอุตสาหกรรมหนึ่งสู่อีกอุตสาหกรรมหนึ่ง เรียงกันไปเรื่อยๆ แบบโดมิโนอีกแล้ว แต่เกิดการ Disrupt พร้อมๆ กันในทุกอุตสาหกรรมแทน และระยะเวลาของการ Disrupt แทนที่จะเกิดใน 2 ปี กลายเป็นเกิดขึ้นใน 2 เดือน โดยมีโควิด-19 เป็นตัวเร่ง

เมื่อการ Disrupt เกิดขึ้นอย่างรวดเร็ว ไม่ใช่ในเวลา 2 ปี แต่เป็น 2 เดือน สิ่งที่เกิดขึ้นคือธุรกิจต่างๆ จำเป็นต้องปรับตัว ไม่เว้นแม้แต่ธุรกิจธนาคาร ที่จำเป็นต้องนำเทคโนโลยีเข้ามาใช้กับการทำงาน เพื่ออยู่รอดให้ได้ในยุคที่เทคโนโลยีจะเข้ามาเปลี่ยนแปลงการทำงานแบบเดิมๆ

Transform องค์กร ด้วยการรับฟังเสียงคนทำงาน
เรืองโรจน์ เล่าการทำ Transformation องค์กรของ KBTG หลังจากที่เข้ามารับตำแหน่งเมื่อปี 2019 ว่า ต้องทำการ Transformation ตั้งแต่ระดับฐานขององค์กร โดยใช้ “คนทำงาน” เป็นตัวตั้ง เปิดพื้นที่รับฟังเสียงของพนักงานว่ามีปัญหาอะไรบ้าง แล้วนำเอาเสียงเหล่านั้นมาปรับองค์กรใหม่ รวมถึงทำ Exit Interview เพื่อฟังเสียงของพนักงานที่ตัดสินใจลาออกไปแล้วด้วย ส่วนด้านการทำงานเรืองโรจน์ได้ปรับการทำงานเป็นแบบ Agile ที่ทุกคนต้องสามารถทำงานร่วมกันได้อย่างรวดเร็ว

นอกจากเรื่องคนทำงานแล้ว เทคโนโลยีก็มีส่วนสำคัญเช่นเดียวกัน จะต้องมีการปรับเทคโนโลยีให้ทันสมัย ซึ่งประกอบด้วย 3 ส่วน คือ Infrastructure, Data และ Application ที่ KBTG ดูแลอยู่

อย่างไรก็ตามการทำ Transformation องค์กรของ KBTG ที่ได้กล่าวไปข้างต้นนับว่าเป็นเพียงเฟสแรกเท่านั้น เพราะนับตั้งแต่เกิดการแพร่ระบาดของโรคโควิด-19 ยิ่งเป็นการเร่งให้เกิดการ Disrupt ที่เร็วขึ้นอีก ซึ่งทำให้ KBTG ต้องทำการ Transformation ในเฟสที่ 2

Transformation ในเฟส 2 เน้นการใช้เทคโนโลยี Automation
สำหรับการทำ Transformation ในเฟสที่ 2 เรืองโรจน์ เล่าว่าเน้นไปที่การใช้ระบบ Automation เข้ามาช่วยในการทำงาน โดยเฉพาะการพัฒนาซอฟแวร์ ที่ในอดีตต้องมีคนเป็นผู้ทดสอบ เพื่อตรวจความปลอดภัยตามหลักเทคโนโลยี แต่ตอนนี้สามารถใช้ระบบ Automation ตรวจสอบได้เลยโดยไม่ต้องใช้คน รวมถึงขั้นตอนการตรวจสอบโค้ด ยังมีการใช้ระบบสแกนโค้ดอัตโนมัติ เพื่อตรวจหาช่องโหว่ได้โดยไม่ต้องใช้คนเช่นกัน

แล้วยิ่งมีการแพร่ระบาดของโรคโควิด-19 KBTG จึงต้องนำเอาแนวคิด Agile From Anywhere เข้ามาใช้ด้วย คือ แค่ทำงานอย่างรวดเร็วยังไม่พอ แต่ต้องทำงานได้จากทุกที่ ไม่จำเป็นต้องเข้ามาที่สำนักงาน

การทำ Transformation ในเฟสที่ 2 ที่เรืองโรจน์ได้เล่าถึงไม่ได้เกิดผลดีกับเฉพาะ KBTG เท่านั้น แต่ยังเป็นผลดีกับธนาคารกสิกรไทยด้วยเช่นกัน เพราะเรืองโรจน์ก็ได้ย้ำว่า ธนาคารกสิกรไทยต้องการเป็นธนาคารในระดับภูมิภาค ไม่ใช่แค่ธนาคารในระดับประเทศอีกต่อไป ส่วน KBTG เอง ก็มีความต้องการที่จะเป็นบริษัทเทคโนโลยีในระดับภูมิภาคเช่นกัน
สถานการณ์การเปลี่ยนแปลงการทำงานเริ่มมีการแพร่ระบาดของโรคโควิด-19 เกิดการ Disrupt พร้อมๆ กันในทุกอุตสาหกรรม เมื่อการ Disrupt เกิดขึ้นอย่างรวดเร็วในเวลา 2 เดือน ต้องปรับตัวทั้งธุรกิจและธนาคาร

Transformation องค์กรของ KBTG  ต้องทำการ Transformation ตั้งแต่ระดับฐานขององค์กร โดยใช้ “คนทำงาน” เป็นตัวตั้ง รับฟังว่าพนักงานมีปํญหาอะไรบ้าง แล้วนำมาปรับใช้  รวมถึงทำ Exit Interview เพื่อฟังเสียงของพนักงานที่ตัดสินใจลาออกไปแล้ว
เทคโนโลยีก็มีส่วนสำคัญเช่นเดียวกัน จะต้องมีการปรับเทคโนโลยีให้ทันสมัย ซึ่งประกอบด้วย 3 ส่วน คือ Infrastructure, Data และ Application ที่ KBTG ดูแลอยู่

Transformation ในเฟส 2 เน้นการใช้เทคโนโลยี Automation
การใช้ระบบ Automation เข้ามาช่วยในการทำงาน ต้องมีการตรวจสอบในการพัฒนาซอฟแวร์ ตอนนี้สามารถใช้ระบบ Automation ตรวจสอบได้ และมี แนวคิด Agile From Anywhere เข้ามาใช้ด้วย คือ แค่ทำงานอย่างรวดเร็วยังไม่พอ แต่ต้องทำงานได้จากทุกที่ ไม่จำเป็นต้องเข้ามาที่สำนักงาน

การทำ Transformation ในเฟสที่ 2 ไม่ได้เกิดผลดีกับเฉพาะ KBTGแต่เป็นผลดีกับธนาคารกสิกรไทยด้วย
ข่าวเศรษฐกิจและการเงิน,ข้อมูลการเงินรายบริษัท